**სარჩევი**

**1.** მიზანი

* 1. ტენდერის პროცესში მონაწილე კომპანიები
	2. ტენდერის პროცესის მიმდინარეობა და ვადები
	3. წესები და კითხვები
1. **შემოთავაზება**
2. **კრიტერიუმები**
	1. მომსახურების ფასი
	2. მომსახურების შესრულების ვადა
	3. გადახდის პირობა
3. **ტენდერში მონაწოლეობის პირობები**
4. **ჯარიმები**
5. **სხვა**
6. **დანართი**
	1. **1. მიზანი**

წინამდებარე დოკუმენტის მიზანია, პრეტენდენტს განუმარტოს შემდეგი კომპანიების: სს „სამედიცინო კორორაცია ევექსი“, სს „გეფა“ ( ჯი პი სი, ფარმადეპო), სს „სადაზღვევო კომპანია ალდაგი“ და სს „გრინვეო საქართველო, მოთხოვნები და პირობები რათა, სრულად წარმოადგინოს სატენდერო წინადადება.

კომპანიები პრეტენდენტებს სთავაზობს გამოცხადებულ კონსოლიდირებულ ტენდერში: „საკანცელარიო ნივთების შესყიდვაზე“ შეთავაზების წარმოდგენას.

შერჩეულ პრეტენდენტ / ებ / თან გაფორმდება ერთ წლიანი ჩარჩო ხელშეკრულება.

* 1. **შერჩევის პროცესში მონაწილე კომპანიები**

ტენდერში მონაწილეობა შეუძლიათ საქართველოს ბაზარზე წარმოდგენილ კომპანიებს .

* 1. **შერჩევის პროცესისმიმდინარეობა**

 შერჩევის პროცესის ჩატარდება შემდეგი სქემით:

* პრეტენდენტებმა სატენდერო წინადადება უნდა წარმოადგინონ არა უგვიანეს 2019 წლის 6 მაისი 18:00 საათისა.
* კომპანიები ერთობლივად განიხილავენ შემოსულ სატენდერო წინადადებებს და მოახდენენ პრეტენდენტ/ებ/ის შეფასებას და შერჩევას, წინასწარ განსაზღვრული შერჩევის კრიტერიუმების მიხედვით.
* საჭიროების შემთხვევაში შერჩეულ პრეტენდენტ/ებ/თან ჩატარდება დამატებითი მოლაპარაკებები.
* საბოლოო ეტაპზე მოხდება პრეტენდენტ/ებ/ის შერჩევა და გაფორმდება ერთ წლიანი ხელშეკრულება.
* ტენდერი განხორციელდება შემდეგ ვადებში:

ტენდერის გამოცხადება . . . . . . . . . . . . . . . . . . . . . . . . . .. . . . . . . . . . . . . . . . 18.04.2019

სატენდერო წინადადებების მიღება . . . . . . . . .. . . . . . . . . . . . . . . . . . . . . . 6.05.2019

გამარჯვებული პრეტენდენტ/ებ/ის შერჩევა და შეტყობინების გაგზავნა. . . 17.05.2019

ზემოთ აღნიშნული კომპანიები იტოვებენ უფლებას ტენდერის მიმდინარეობის ნებისმიერ ეტაპზე შეაჩერონ ტენდერი, არ გააგრძელონ ტენდერი, შეწყვიტონ ან/და გამოაცხადონ ახალი ტენდერი პრეტენდენტ/ებ/თან წინასწარი შეთანხმების გარეშე.

ტენდერის შეჩერების/ შეწყვეტის შესახებ პრეტენდენტებს ეცნობებათ მათ მიერ მითითებულ საკონტაქტო მისამართებზე.

ტენდერის შეჩერება ან/და შეწყვეტა არ გამოიწვევს რაიმე სახის, მათ შორის ფინანასური პასუხისმგებლობის დაკისრებას ზემოთ აღნუშნული კომპანიებისთვის .

კომპანიები იტოვებენ უფლებას კონტრაქტის ხელმოწერამდე გააფართოვონ ან შეცვალონ თავიანთი მოთხოვნები გასაწევ მომსახურებასთან დაკავშირებით, რის შესახებაც წინასწარ წერილობით ეცნობებათ შერჩეულ პრეტენდენტ/ებ/ს.

* 1. **წესები და კითხვები**
		+ ტენდერში მონაწილე პრეტენდენტ/ებ/ის მიერ წარმოდგენილი სატენდერო წინადადება ძალაში უნდა იყოს 3 თვის განმავლობაში.
		+ ტენდერი ჩატარდება ერთ ლოტად:
		+ ლოტი 1: საკანცელარიო ნივთების შესყიდვა;
		+ პრეტენდენტი პასუხისმგებელია შერჩევის პროცესის დასრულებამდე შეინარჩუნოს მათ მიერ მოწოდებული შემოთავაზების კონფიდენციალურობა.
		+ პრეტენდენტის მიერ სატანდერო წინადადება იგზავნება ელექტრონული ფოსტის, შემდეგ მისამართზე:

tenders@aldagi.ge

 გთხოვთ სრულად წარმოადგინოთ მოთხოვნილი სატენდერო დოკუმენტაცია

კითხვების არსებობის შემთხვევაში გთხოვთ მოგვმართოთ ელ. ფოსტის შემდეგ მისამართზე tenders@aldagi.ge .

გთხოვთ შემოთავაზებაში სრულად შეავსოთ ყველა დანართი.

1. **შემოთავაზება**

შერჩევა ტარდება: კომპანიების საკანცელარიო ნივთების უზრუნველყოფაზე, დანართი 1 -ით განსაზღვრული სპეციფიკაციების შესაბამისად.

1. **კრიტერიუმები და საკვალიფიკაციო მოთხოვნები**

**პრეტენდენტ/ებ/ი შეფასდებიან შემდეგი კრიტერიუმების მიხედვით:**

* მომსახურების ფასი;
* გაწეული მომსახურების საფასურის გადახდის პირობა;
* შეკვეთილი პროდუქციის მოწოდების ვადა
* კომპანიის გამოცდილება;

ტენდერში გამარჯვებული კომპანია ვალდებულია წარმოადგინოს შემდეგი დოკუმენტაცია:

1. ამონაწერი სამეწარმეო და არასამეწარმეო (არაკომერციული) იურიდიული პირების რეესტრიდან;
2. ცნობა საგადასახადო ორგანოებიდან ბიუჯეტის წინაშე დავალიანების არ არსებობის შესახებ;

დოკუმენტაციის მომზადების თარიღი წინ არ უნდა უსწრებდეს, დოკუმენტების წარდგენის თარიღს 5 კალენდარულ დღეზე მეტი ვადით;

კომპანიები უფლებამოსილი არიან საკვალიფიკაციო დოკუმენტაციაში არსებულ ინფორმაციაზე დაყრდნობით მოახდინონ შერჩეული პრეტენდენტის დისკვალიფიკაცია თუ:

1. პრეტენდენტი ირიცხება მოვალეთა რეესტრში;
2. საგადასახადო ორგანოების მიერ პრეტენდენტის ქონებზე დადებულია საგადასახადო გირავნობა/იპოთეკა;
3. რეგისტრირებულია ყადაღა პრეტენდენტის ქონებაზე;
4. დაწყებულია პრეტენდენტის რეორგანიზაცია, ლიკვიდაცია ან გადახდისუუნარობის საქმის წარმოება.
5. **ტენდერში მონაწილეობის პირობები**
* სახელშეკრულებო ვადა შეადგენს 12 (თორმეტი) თვეს, შესაბამისად ფასი უნდა იყოს ფიქსირებული და არ უნდა შეიცვალოს ხელშეკრულების მოქმედების განმავლობაში.
* სატენდერო წინადადება უნდა იყოს საქართველოს ეროვნულ ვალუტაში - ლარში და მოიცავდეს კანონმდებლობით გათვალისწინებულ გადასახადებს და გადასახდელებს, მათ შორის ტრანსპორტირებასა და სხვა ხარჯებს (ასეთის არსებობის შემთხვევაში).
* ორგანიზაციას უნდა ჰქონდეს შესაბამისი მომსახურების გაწევის მინიმუმ 2 წლიანი გამოცდილება.
* მოწოდება უნდა მოხდეს საქართველოს ტერიტორიაზე არსებულ ლოკაციებზე, როგორც თბილისში ასევე რეგიონებში.
* მოწოდება ასევე უნდა მოხდეს საჭიროებისამებრ, იმ სართულზე, სადაც არის განთავსებული ოფისი.
* შესასყიდი რაოდენობები შეიძლება შემცირდეს ან გაიზარდოს კომპანიის მოთხოვნებიდან გამომდინარე.
* მოთხოვნის შემთხვევაში აუცილებელია მოგვაწოდოთ შემოთავაზებული პროდუქციის ნიმუშები.
* პრეტენდენტმა უნდა წარმოადგინოს ფასდაკლების პროცენტი იმ არასტანდარტულ საკანცელარიო ნივთებზე, რომელიც არ არის დანართ N1-ში.
1. **პასუხისმგებლობა**

ტენდერში გამარჯვებულ პრეტენდენტ/ებ/თან დაიდება ერთ წლიანი ხელშეკრულება, რომლის ერთ-ერთი მუხლი ჩამოყალიბდება შემდეგი რედაქციით:

„მომწოდებელს ხელშეკრულების მოქმედების განმავლობაში არ აქვს უფლება შეცვალოს ხელშეკრულებაში ფიქსირებული მომსახურების ტარიფები.“

1. **სხვა**
	1. კონფიდენციალობა

შერჩევის პროცესის მსვლელობის დროს პრეტენდენტ/ებ/ს უფლება აქვთ მოითხოვონ მათთვის საჭირო ინფორმაცია. პრეტენდენტი პასუხისმგებელია კომპანიების მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე მისი დასრულების შემდეგ მიუხედავად ტენდერის შედეგებისა.

დამატებითი ინფორმაციის მოთხოვნის ან კითხვების არსებობის შემთხვევაში გთხოვთ მოგვწეროთ ელექტრონული ფოსტის მისამართზე **tenders@aldagi.ge ;**

კომპანიამ სატენდერო წინადადებასთან ერთად უნდა გამოაგზავნოს შევსებული და შესაბამისი უფლებამოსილი პიროვნების მიერ ხელმოწერილი შეთანხმება კონფიდენციალურობაზე.

1. **დანართი**

დანართში წარმოდგენილია სატენდერო პაკეტის შემდეგი სახის დოკუმენტაცია:

* **დანართი 1**
* **შეთანხმება კონფიდენციალურობაზე**
* **ინფორმაცია პრეტენდენტის შესახებ**